
ΤΕΥΧΟΣ ΔΕΥΤΕΡΟ 


Αρ. Φύλλου 2620 


ΑΠΟΦΑΣΕΙΣ 

Αριθμ. 20183686 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
(Π.Μ.Σ.) του Τμήματος Οικονομικής Επιστήμης 
της Σχολής Οικονομικών, Επιχειρηματικών και 
Διεθνών Σπουδών του Πανεπιστημίου Πειραιώς, 
με τίτλο «Οικονομική και Επιχειρησιακή Στρατη¬ 
γική (Μ351ΘΓ - Μ.5ε. ϊπ Εοοποιτικ 3πά Βυείηεεε 
5ίΓ3ΐθ9γ)». 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Συνεδρίαση 16η/13-6-2018) 

Έχοντας υπόψη: 

Ι.Τις διατάξεις του ν. 4485/2017 (ΦΕΚ 114 Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις» και ειδικότερα 
τα άρθρα 30 έως και 37,43 έως και 45 και 85 όπως τρο¬ 
ποποιήθηκαν και ισχύουν 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ4334/τ. Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 

3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1/29-9-2017 ΕΞ. ΕΠΕΙΓΟΝ «Εφαρμογή των διατάξεων 
του ν. 4485/2017 (ΑΊ 14) για θέματα μεταπτυχιακών 
σπουδών και εκπόνησης διδακτορικών διατριβών - Λοι¬ 
πά θέματα», β) 164530/Ζ1 /3-10-2017 ΕΠΕΙΓΟΝ «Άμεσες 
ενέργειες και χρονοδιάγραμμα όσον αφοράτη λειτουργία 
των Ειδικών Λογαριασμών Κονδυλίων Έρευνας (Ε.Λ.Κ.Ε.) 
των Α.Ε.Ι. μετά τη δημοσίευση του ν. 4485/2017 (ΑΊ 14)», 
γ) 203446/Ζ1/22-11-2017 «Διευκρινήσεις σχετικά με 
την εφαρμογή διατάξεων του ν. 4485/2017 (ΑΊ 14), και 
δ) 227378/Ζ1 /22-12-2017 ΕΞ. ΕΠΕΙΓΟΝ «Εφαρμογή των 
διατάξεων του ν. 4485/2017 (ΑΊ 14) για θέματα μετα¬ 
πτυχιακών σπουδών». 

4. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν. 


5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν 

6. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189 Α') «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος» 
όπως τροποποιήθηκε και ισχύει. 

7. Το υπ' αριθμ. ΦΕΚ 617/τ. ΥΟΔΔ/23-11-2017 στο 
οποίο δημοσιεύτηκε η υπ'αριθμ. 201656/Ζ1 /21 -11 -2017 
Διαπιστωτική πράξη του Υπουργού Παιδείας, Έρευνας 
και Θρησκευμάτων (ΑΔΑ:72Ε34653ΠΣ-ΒΤΨ) περί εκλο¬ 
γής Πρύτανη και τριών (3) Αντιπρυτάνεων του Πανεπι¬ 
στημίου Πειραιώς με θητεία τεσσάρων (4) ετών, από 
1-12-2017 έως 30-11-2021. 

8. Τις αρ. πρωτ. 20176901/6-12-2017 (ΑΔΑ: 
Ω4Δ4469Β7Τ-0Χ6), αρ. πρωτ. 20181150/26-2-2018 (ΑΔΑ: 
ΨΣΤ9469Β7Τ-Μ93), αρ. πρωτ. 20181709/19-3-2018 (ΑΔΑ: 
6ΒΦ1469Β7Τ-ΤΟΥ) και αρ. πρωτ. 20182231/16-4-2018 
(ΑΔΑ: ΩΘ63469Β7Ρ-Ξ3Β) αποφάσεις του Πρύτανη περί 
συγκρότησης και ανασυγκρότησης της Συγκλήτου του 
Πανεπιστημίου Πειραιώς. 

9. Το απόσπασμα πρακτικού της Συνέλευσης του 
Τμήματος Οικονομικής Επιστήμης του Πανεπιστημίου 
Πειραιώς (συνεδρίαση 12η/01.06.2018) 

10. Το υπ'αρ. πρωτ. 92529/Ζ1/06-06-2018 έγγραφο 
του ΥΠ.Π.Ε.Θ., με θέμα «Ίδρυση Προγραμμάτων Μετα¬ 
πτυχιακών Σπουδών, σε εφαρμογή των διατάξεων του 
άρθρου 32 του ν. 4485/2017 (ΑΊ 14)» που αφορά στην 
έγκριση της ίδρυσης του ΠΜΣ 

11. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του τακτικού προϋπολογισμού ή την 
κρατική επιχορήγηση του Πανεπιστημίου Πειραιώς, απο¬ 
φασίζουμε: 

την έγκριση του Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών (Π.Μ.Σ.) 
του Τμήματος Οικονομικής Επιστήμης της Σχολής Οι¬ 
κονομικών, Επιχειρηματικών και Διεθνών Σπουδών του 
Πανεπιστημίου Πειραιώς με τίτλο «Οικονομική και Επι¬ 
χειρησιακή Στρατηγική (Μ35ϊθγ - Μ.5ε. ίη Εεοηοητίε 3πεΙ 
Βυ5ίπθ55 5ΐΓ3ΐθ9γ)», από το ακαδημαϊκό έτος 2018-2019, 
ως ακολούθως: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2620/05.07.2018 


Άρθρο 1 

Γενικές Διατάξεις 

ΤοΤμήμα Οικονομικής Επιστήμηςτης Σχολής Οικονο¬ 
μικών, Επιχειρηματικών και Διεθνών Σπουδών του Πανε¬ 
πιστημίου Πειραιώς θα οργανώσει και θα λειτουργήσει 
από το ακαδημαϊκό έτος 2018-2019 Πρόγραμμα Μετα¬ 
πτυχιακών Σπουδών (Π.Μ.Σ.) με τίτλο «Οικονομική και 
Επιχειρησιακή Στρατηγική (Μβεϊθγ - Μ.5ς. ίη Εςοποπτίς 
3πό Βυ5Ϊπθ55 5ΐΓ3ΐθ9γ)» σύμφωνα με τις διατάξεις της 
απόφασης αυτής και τις διατάξεις του ν. 4485/2017 όπως 
αυτός τροποποιήθηκε και ισχύει. 

Άρθρο 2 

Αντικείμενο - Σκοπός 

Το Πρόγραμμα Μεταπτυχιακών Σπουδών (Π.Μ.Σ.) στη 
Οικονομική και Επιχειρησιακή Στρατηγική, έχει ως αντι¬ 
κείμενο, την παροχή εκπαίδευσης μεταπτυχιακού επιπέ¬ 
δου στη διεπιστημονική περιοχή της Οικονομικής των 
Επιχειρήσεων με έμφαση στο βέλτιστο συνδυασμό των 
γνώσεων της Οικονομικής επιστήμης και των γνώσεων 
σε θέματα επιχειρησιακής στρατηγικής για τη βέλτιστη 
διοίκηση, διαχείριση και στρατηγικό σχεδίασμά των 
σύγχρονων Ελληνικών επιχειρήσεων στο πλαίσιο του 
διεθνούς ανταγωνισμού. 

Σκοπός του Π.Μ.Σ. είναι: 

- Η προετοιμασία εξειδικευμένων και ικανών στελεχών 
για απασχόληση σε φορείς του δημόσιου και ιδιωτικού 
τομέα που θα προωθήσουν την ανάπτυξη των Ελληνικών 
επιχειρήσεων και της Ελληνικής Οικονομίας γενικότερα. 

- Η προαγωγή των γνώσεων στο συγκεκριμένο αντι¬ 
κείμενο του προγράμματος. 

- Η ανάπτυξη της έρευνας στα Οικονομικά καθώς και 
στη Στρατηγική και Πολιτική των Επιχειρήσεων. 

- Η προετοιμασία για μεταπτυχιακές σπουδές διδα¬ 
κτορικού επιπέδου. 

Άρθρο 3 

Μεταπτυχιακοί Τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) στην «Οικονομική και Επιχειρησιακή Στρατηγι¬ 
κή» (Μ.5ς. - Μ35 ϊθγ ίη Εςοηοητίς 3ης) Βυ5ίηθ55 5ΐΓ3ΐθ9γ). 

Άρθρο 4 

Δομή και Όργανατου Π.Μ.Σ. 

1. Αρμόδια όργανα για την ίδρυση, οργάνωση και λει¬ 
τουργία των Π.Μ.Σ. σύμφωνα με το ν. 4485/2017 είναι: 

α) η Σύγκλητος του Ιδρύματος, 
β) η Συνέλευση του Τμήματος, 
γ) η Συντονιστική Επιτροπή (Σ.Ε.) του Π.Μ.Σ., 
δ) η Επιτροπή Μεταπτυχιακών Σπουδών, 
ε) ο Διευθυντής του Π.Μ.Σ. 

2. Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομικού 
χαρακτήρα των Προγραμμάτων Μεταπτυχιακών Σπου¬ 
δών. Επίσης, η Σύγκλητος ασκεί όσες αρμοδιότητες σχε¬ 
τικά με τα Π.Μ.Σ. δεν ανατίθενται από το νόμο ειδικώς 
σε άλλα όργανα. 


3. Η Συνέλευση του Τμήματος έχει τις εξής αρμοδιό¬ 
τητες: 

α) εισηγείται στη Σύγκλητο δια της Επιτροπής Με¬ 
ταπτυχιακών Σπουδών για την αναγκαιότητα ίδρυσης 
Π.Μ.Σ., 

β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 

ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

στ) ασκεί κάθε άλλη αρμοδιότητα που προβλέπεται 
από τις διατάξεις του παρόντος Κεφαλαίου. 

4. Η Συντονιστική Επιτροπή (Σ.Ε.) του Π.Μ.Σ. απαρτί¬ 
ζεται από πέντε (5) μέλη Δ.Ε.Π. του Τμήματος, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία.Τα μέλη της 
Σ.Ε. δεν δικαιούνται επιπλέον αμοιβή ή αποζημίωση για 
τη συμμετοχή τους στην επιτροπή. Η θητεία του Προέ¬ 
δρου της Σ.Ε. μπορεί να ανανεωθεί μία φορά. Η Σ.Ε. είναι 
αρμόδια για την παρακολούθηση και τον συντονισμό της 
λειτουργίας του προγράμματος: 

- Εισηγείται στη Συνέλευση την κατανομή του διδακτι¬ 
κού έργου μεταξύ των διδασκόντων του Π.Μ.Σ. 

- Ορίζει τον επιβλέποντα και τα μέλη της τριμελούς επι¬ 
τροπής εξέτασης διπλωματικών εργασιών, ο ορισμός της 
οποίας επικυρώνεται από τη Συνέλευση του Τμήματος. 

- Εξετάζει φοιτητικά θέματα όπως αιτήσεις αναστολής 
φοίτησης, παράτασης σπουδών, αναγνώρισης μαθημά¬ 
των από προηγούμενη μεταπτυχιακή εκπαίδευση, αντι¬ 
κατάστασης μαθημάτων του παρόντος Προγράμματος 
με μαθήματα άλλων Μεταπτυχιακών Προγραμμάτων, και 
εισηγείται σχετικά στη Συνέλευση του Τμήματος. 

5. Η Επιτροπή Μεταπτυχιακών Σπουδών συστήνεται σε 
κάθε Ίδρυμα, αποτελείται από τον Αντιπρύτανη Ακαδη¬ 
μαϊκών Υποθέσεων, ο οποίος εκτελεί χρέη Προέδρου και 
τους Κοσμήτορες του οικείου Ιδρύματος ως μέλη και έχει 
τις αρμοδιότητες που προβλέπονται στην παράγραφο 5 
του άρθρου 32 του ν. 4485/2017. 

6. Ο Διευθυντής του Π.Μ.Σ. είναι μέλος ΔΕΠ πρώτης 
βαθμίδας ή της βαθμίδας του αναπληρωτή, του ιδίου ή 
συναφούς γνωστικού αντικειμένου με το γνωστικό αντι¬ 
κείμενο του Προγράμματος Μεταπτυχιακών Σπουδών. 
Επιπλέον, είναι μέλος και Πρόεδρος της Σ.Ε. και ορίζεται 
μαζί με τον Αναπληρωτή του, με απόφαση της Συνέλευ¬ 
σης του Τμήματος για διετή θητεία. Ο Διευθυντής του 
Π.Μ.Σ. εισηγείται στα αρμόδια όργανα του Ιδρύματος για 
κάθε θέμα που αφορά στην αποτελεσματική λειτουργία 
του προγράμματος. Ο Διευθυντής δεν μπορεί να έχει 
περισσότερες από δύο (2) συνεχόμενες θητείες και δεν 
δικαιούται επιπλέον αμοιβή για το διοικητικό του έργο 
ως Διευθυντής. Έχει τις ακόλουθες αρμοδιότητες: 

α) Συγκαλεί σε συνεδρίαση τη ΣΕ. 

β) Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των με¬ 
λών και οργάνων του Προγράμματος Μεταπτυχιακών 
Σπουδών. 




Τεύχος Β' 2620/05.07.2018 

γ) Ορίζει εκλογές για την αναπλήρωση μελών επιτρο¬ 
πών λόγω κένωσης θέσης. 

δ) Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση. 

ε) Ο Διευθυντής του Π.Μ.Σ. ως Επιστημονικός Υπεύ¬ 
θυνος του αντίστοιχου έργου είναι αρμόδιος για την πα¬ 
ρακολούθηση και την εκτέλεση του εγκεκριμένου προ¬ 
ϋπολογισμού όπως επίσης για την έκδοση των εντολών 
πληρωμής των σχετικών δαπανών, την υπογραφή των 
εντολών πληρωμής και τη συνυπογραφή των συμβάσε¬ 
ων ανάθεσης έργου. 

Ο Αναπληρωτής Διευθυντής του Π.Μ.Σ. είναι Καθη¬ 
γητής ή Αναπληρωτής Καθηγητής και εκπληρώνει τα 
καθήκοντα του Διευθυντή σε περίπτωση απουσίας του. 

Τη διοικητική και γραμματειακή υποστήριξη του 
Π.Μ.Σ. «Οικονομική και Επιχειρησιακή Στρατηγική» ανα¬ 
λαμβάνει η Γραμματεία Τμήματος. 

Οι διοικητικοί υπάλληλοι που υποστηρίζουν τα Π.Μ.Σ. 
εκτός ωρών εργασίας τους στο Πανεπιστήμιο, καθώς 
και αυτοί στους οποίους έχει ανατεθεί έργο σχετικά με 
τα Π.Μ.Σ., δύνανται να αμείβονται για τις υπηρεσίες που 
παρέχουν. 

Άρθρο 5 

Κατηγορίες εισακτέων 

Στο Π.Μ.Σ. γίνονται δεκτοί κάτοχοι τίτλου πρώτου κύ¬ 
κλου σπουδών Ανώτατων Εκπαιδευτικών Ιδρυμάτων της 
ημεδαπής ή ομοταγών ιδρυμάτων της αλλοδαπής σύμ¬ 
φωνα με τις διατάξεις του άρθρου 34 του ν. 4485/2017. 

Τα μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π. 
που πληρούν τις προϋποθέσεις της προηγούμενης πα¬ 
ραγράφου, μπορούν μετά από αίτησή τους να γίνουν 
δεκτοί ως υπεράριθμοι, και μόνο ένας κατ'έτος, μόνο σε 
Π.Μ.Σ. που οργανώνεται σε Τμήμα του Ιδρύματος όπου 
υπηρετούν, το οποίο είναι συναφές με το αντικείμενο 
του τίτλου σπουδών και του έργου που επιτελούν στο 
οικείο Ίδρυμα. 

Το Π.Μ.Σ. δέχεται ογδόντα (80) φοιτητές ανά ακαδημα¬ 
ϊκό έτος και προγραμματίζεται να απασχολεί δεκαπέντε 
(15) συνολικά διδάσκοντες. 

Σημειώνεται ότι ο μέγιστος αριθμός μεταπτυχιακών 
φοιτητών στα Π.Μ.Σ. του Τμήματος είναι ογδόντα (80) 
ανά έτος σε σχέση και με τον αριθμό των περίπου τριακό¬ 
σια πενήντα (350) προπτυχιακών φοιτητών ανά έτος και 
των είκοσι (20) διδασκόντων τουΤμήματος Οικονομικής 
Επιστήμης του Πανεπιστημίου Πειραιώς. 

Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 

Άρθρο 6 

Κριτήρια και Διαδικασία Επιλογής Υποψηφίων 

για τα Π.Μ.Σ. 

Η επιλογή των εισακτέων στα Π.Μ.Σ. γίνεται σύμφωνα 
με τις διατάξεις του ν. 4485/2017 και τις ρυθμίσεις του 
παρόντος Κανονισμού Μεταπτυχιακών Σπουδών. 

Με απόφαση της Συνέλευσης δημοσιεύεται και αναρ- 
τάται στην ιστοσελίδα του Τμήματος και του Ιδρύματος 


προκήρυξη για την εισαγωγή μεταπτυχιακών φοιτητών 
στο Πρόγραμμα Μεταπτυχιακών Σπουδών. Στην προκή¬ 
ρυξη αναγράφονται όλες τις σχετικές λεπτομέρειες (ημε¬ 
ρομηνίες και τόπος κατάθεσης της αίτησης, απαραίτητα 
δικαιολογητικά που πρέπει να τη συνοδεύουν, κ.ά.). Οι 
σχετικές αιτήσεις μαζί μετά απαραίτητα δικαιολογητικά 
κατατίθενται στην Γραμματεία τουΤμήματος, σε προθε¬ 
σμία που ορίζεται κατά την προκήρυξη και δύναται να 
παραταθεί με απόφαση της Συνέλευσης του Τμήματος. 

Τα απαιτούμενα δικαιολογητικά που υποβάλλονται 
από κάθε υποψήφιο είναι τα εξής: 

1. Αίτηση εγγραφής 

2. Βιογραφικό σημείωμα 

3. Αντίγραφο πτυχίου ή βεβαίωση περάτωσης σπουδών 

4. Πιστοποιητικό αναλυτικής βαθμολογίας, στο οποίο 
αναγράφεται και ο βαθμός πτυχίου. 

5. Πιστοποιητικό γλωσσομάθειας αγγλικής ή γαλλικής 
γλώσσας, επιπέδου Β2 

6. Δύο συστατικές επιστολές 

7. Φωτοτυπία δύο όψεων της αστυνομικής ταυτότητας 

8. Φωτογραφίες 

Οι φοιτητές από ιδρύματα της αλλοδαπής πρέπει να 
προσκομίσουν πιστοποιητικό ισοτιμίας από τον ΔΟΑΤΑΠ, 
σύμφωνα με το άρ. 34, παρ. 7 του ν. 4485/2017. 

Η επιλογή των εισακτέων πραγματοποιείται από Επι¬ 
τροπή μελών ΔΕΠ (Επιτροπή Επιλογής), που συγκροτεί¬ 
ται με απόφαση της Συνέλευσης. 

Τα κριτήρια επιλογής καθώς και οι λεπτομέρειες εφαρ¬ 
μογής των κριτηρίων αυτών (μόρια, συντελεστές κ.λπ.) 
γίνονται γνωστά στους υποψηφίους με την προκήρυξη 
του Π.Μ.Σ. και είναι τα ακόλουθα: 

1. Βαθμός πτυχίου 

2. Γνώση ξένης γλώσσας ή ξένων γλωσσών 

3. Συνάφεια του Τμήματος προέλευσης με το Π.Μ.Σ. 

4. Κατοχή δεύτερου πτυχίου Α' ή Β κύκλου σπουδών 

5. Είδος και εύρος εργασιακής ή/και ερευνητικής εμπειρίας 

6. Συνέντευξη 

7. Συστατικές επιστολές από μέλη ΔΕΠ ΑΕΙ ή/και από 
εργοδότη 

Η διαδικασία επιλογής διενεργείται από την Επιτροπή 
Επιλογής, η οποία: 

α) Καταρτίζει πλήρη κατάλογο όσων έχουν υποβάλει 
αίτηση. 

β) Απορρίπτει τους υποψηφίους που δεν πληρούν τα 
ελάχιστα κριτήρια σε περίπτωση που έχουν τεθεί τέτοια 
από τη Συνέλευση και περιλαμβάνονται στον Κανονι¬ 
σμό Λειτουργίας του Προγράμματος Μεταπτυχιακών 
Σπουδών. 

γ) Καλεί σε συνέντευξη όσους υποψηφίους αποφασι- 
σθεί να κληθούν. Η συνέντευξη γίνεται από τα μέλη της 
Επιτροπής Επιλογής. 

δ) Οργανώνει τυχόν εσωτερικές εξετάσεις για τους 
υποψηφίους που θα κριθεί απαραίτητο. 

ε) Ιεραρχεί βαθμολογικά τους υποψηφίους και υπο¬ 
βάλλει την πρότασή της για την τελική επιλογή στη Συ¬ 
νέλευση. 

Σε περίπτωση ισοβαθμίας και εφόσον έχει συμπληρω¬ 
θεί ο μέγιστος αριθμός φοιτητών, για την κατάταξη των 
υποψηφίων θα υπερισχύει το κριτήριο της συνέντευξης. 

Οι επιτυχόντες θα πρέπει να εγγραφούν στη Γραμ¬ 
ματεία του Π.Μ.Σ. εντός τριάντα (30) ημερών από την 
απόφαση της Συνέλευσης. 

Σε περίπτωση μη εγγραφής ενός ή περισσότερων 
φοιτητών, θα κληθούν αν υπάρχουν, οι επιλαχόντες, με 
βάση τη σειρά τους στον εγκεκριμένο αξιολογικό πίνακα. 

Άρθρο 7 

Διάρκεια Σπουδών - Όροι Φοίτησης - 

Πρόγραμμα Μαθημάτων. 

Η χρονική διάρκεια φοίτησης στο Π.Μ.Σ. που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τέσσερα (4) ακαδημαϊκά εξάμηνα, στα οποία 
περιλαμβάνεται και ο χρόνος εκπόνησης διπλωματικής 
εργασίας. 

Ο ανώτατος επιτρεπόμενος χρόνος ολοκλήρωσης των 
σπουδών, ορίζεται στα έξι (6) ακαδημαϊκά εξάμηνα. 

Ο μεταπτυχιακός φοιτητής με αίτησή του μπορεί να 
ζητήσει αιτιολογημένα προσωρινή αναστολή φοίτησης, 
η οποία δεν υπερβαίνει τα δύο συνεχόμενα εξάμηνα. Το 
αίτημα κατατίθεται από τον φοιτητή εγκαίρως και έως 
20 ημέρες από την έναρξη του εξαμήνου. Τα εξάμηνα 
αναστολής της φοιτητικής ιδιότητας δεν προσμετρού- 
νται στην προβλεπόμενη ανώτατη διάρκεια κανονικής 


φοίτησης. Η συνέχιση της φοίτησης πραγματοποιείται με 
βάση το πρόγραμμα σπουδών, όπως αυτό ισχύει κατά 
τον χρόνο επανέναρξης των σπουδών και όχι κατά τον 
χρόνο της αρχικής εγγραφής. Η Συνέλευση δύναται, με 
αιτιολογημένη απόφασή της, να διευθετήσει οποιοδήπο- 
τε ζήτημα ανακύψει από την αναστολή φοίτησης. 

Άρθρο 8 

Πρόγραμμα Μαθημάτων 

Το Π.Μ.Σ. ξεκινά το χειμερινό ή το εαρινό εξάμηνο 
εκάστου ακαδημαϊκού έτους. 

Για την απόκτηση ΔΜΣ απαιτούνται συνολικά εκατόν 
είκοσι (120) πιστωτικές μονάδες (Ε(ΙΤ5). 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυ¬ 
χή εξέταση μεταπτυχιακών μαθημάτων και συγγραφή 
επιστημονικών εργασιών, κ.ά. καθώς και σε εκπόνηση 
μεταπτυχιακής διπλωματικής εργασίας. 

Η διδασκαλία των μαθημάτων γίνεται διά ζώσης. Τα 
μαθήματα οργανώνονται σε εξάμηνα, πραγματοποιού¬ 
νται σε εβδομαδιαία βάση και διεξάγονται στην ελληνική 
γλώσσα. 

Το πρόγραμμα των μαθημάτων διαμορφώνεται ως 
εξής: 


Α' Εξάμηνο 

Μαθήματα Υποχρεωτικά 

Διδ. ώρες 

Πιστωτικές μονάδες 

Σύγχρονη Επιχειρηματική Οικονομική 

3 

8 

Ποσοτικές Μέθοδοι για Οικονομικές Αποφάσεις 

3 

8 

Μακροοικονομικό Περιβάλλον & Επιχειρήσεις 

3 

8 

Διαχείριση Χρηματοοικονομικών Πόρων 

3 

6 

Σύνολο 

30 


Β'Εξάμηνο 

Μαθήματα Υποχρεωτικά 

Διδ. ώρες 

Πιστωτικές μονάδες 

Αρχές και Πρακτικές του Μάρκετινγκ στην Ψηφιακή Εποχή 

3 

8 

Οικονομοτεχνικές Μελέτες 

3 

8 

Μάθημα Επιλογής 1 

3 

7 

Μάθημα Επιλογής 2 

3 

7 

Σύνολο 

30 

Μαθήματα Επιλογής Β' Εξάμηνου 



Τιμολογιακή Πολιτική και Κοστολόγηση 



Διεθνείς Επενδύσεις 



Χρηματοοικονομική Ανάλυση Επιχειρήσεων και Λογιστική 



Επιχειρηματικές Στρατηγικές στην Αγορά Ενέργειας 



Μάνατζμεντ, Ηγεσία και Αλλαγή 



Στρατηγικά Συστήματα Πληροφορικής 



Διαχείριση και Ανάπτυξη Ανθρώπινων Πόρων 




Γ' Εξάμηνο 



Μαθήματα Υποχρεωτικά 

Διδ. ώρες 

Πιστωτικές μονάδες 

Οικονομική Στρατηγική και Πολιτική Ανταγωνισμού 

3 

8 

Στρατηγική των Επιχειρήσεων 

3 

8 

Μάθημα Επιλογής 1 

3 

7 

Μάθημα Επιλογής 2 

3 

7 

Σύνολο 


30 

Μαθήματα Επιλογής Γ' Εξάμηνου 



Ερευνητικές Μέθοδοι στα Οικονομικά 



Διεθνής Χρηματοοικονομική: Θεωρία και Πρακτική 



Ειδικά Θέματα στη Χρηματοοικονομική και Τραπεζική 



Επιχειρηματικότητα και Διαχείριση Καινοτομιών 



Διοίκηση Αποθεμάτων και Προμηθειών 



Οικονομικά της Ναυτιλίας και των Μεταφορών 



Μέθοδοι Ανάλυσης Αβεβαιότητας 




Δ'Εξάμηνο 


Πιστωτικές μονάδες 

Εκπόνηση μεταπτυχιακής διπλωματικής εργασίας 


Πρακτική Άσκηση 

(3) 

Σύνολο 

30 

Γενικό Σύνολο 

120 


Οι Πιστωτικές Μονάδες που αντιστοιχούν στην Πρα¬ 
κτική Άσκηση δεν θα προσμετρούνται στο σύνολο των 
πιστωτικών μονάδων που απαιτούνται για την απόκτηση 
Μεταπτυχιακού Διπλώματος. Η Πρακτική Άσκηση είναι 
χωρίς βαθμολογία και θα αναγράφεται στο Παράρτημα 
Διπλώματοςτου Προγράμματος Μεταπτυχιακών Σπουδών. 

Είναι δυνατό, με απόφαση της Συνέλευσης του Τμήμα¬ 
τος και έγκριση της Συγκλήτου να γίνεται τροποποίηση 
του προγράμματος μαθημάτων και ανακατανομή των 
μαθημάτων μεταξύ των εξαμήνων. Η τροποποίηση του 
προγράμματος μαθημάτων περιλαμβάνεται στον Κανο¬ 
νισμό Άειτουργίας του Προγράμματος Μεταπτυχιακών 
Σπουδών. 

Άρθρο 9 

Όροι Φοίτησης - υποχρεώσεις 

και δικαιώματα μεταπτυχιακών φοιτητών 

1. Οι μεταπτυχιακοί φοιτητές έχουν όλα τα δικαιώμα¬ 
τα και τις παροχές που προβλέπονται για τους φοιτητές 
του Α' κύκλου σπουδών, πλην του δικαιώματος παροχής 
δωρεάν διδακτικών συγγραμμάτων. 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν σεμινάρια ερευνητικών 
ομάδων, επισκέψεις εργαστηρίων, συνέδρια/ημερίδες με 
γνωστικό αντικείμενο συναφές με αυτό του Π.Μ.Σ., δια¬ 
λέξεις ή άλλες επιστημονικές εκδηλώσειςτου Π.Μ.Σ. κ.ά. 

3. Οι μεταπτυχιακοί φοιτητές συμμετέχουν στα μα¬ 
θήματα Πληροφοριακής Παιδείας που διεξάγει η βιβλι¬ 
οθήκη που αφορούν: στρατηγικές αναζήτησης πλη¬ 
ροφοριακών πηγών και αξιολόγηση αποτελεσμάτων 
(εγκυρότητα, επικαιρότητα, σχετικότητα), σύνταξη βι¬ 
βλιογραφίας και πρότυπα βιβλιογραφικών αναφορών, 
δεοντολογία της πληροφορίας (αποφυγή λογοκλοπής) 
και αυτοαπόθεση των Διπλωματικών εργασιών στο Ιδρυ¬ 
ματικό Αποθετήριο ΔΙΩΝΗ. 


4. Το Π.Μ.Σ. προσφέρει σε κάθε εξάμηνο πέντε (5) 
υποτροφίες των €1.000 στους πρωτεύσαντες. Επιπλέον, 
προσφέρονται έως δεκαπέντε θέσεις αμειβομένων βοη¬ 
θών έρευνας ύψους €1.000 με κριτήριο την προπτυχιακή 
ακαδημαϊκή επίδοσή τους. 

5. Η Συνέλευση τουΤμήματος, μετά την εισήγηση της 
ΣΕ, δύναται να αποφασίσει τη διαγραφή μεταπτυχιακών 
φοιτητών εάν: 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα, 

- αυτοδίκαια κατόπιν αιτήσεως των μεταπτυχιακών 
φοιτητών, 

- υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν. 2121/93) κατά τη συγ¬ 
γραφή των προβλεπομένων εργασιών τους, 

- έχουν αποτύχει στην εξέταση μαθήματος ή μαθημά¬ 
των και δεν έχουν ολοκληρώσει επιτυχώςτο πρόγραμμα, 

- υπερβούν αδικαιολόγητα τη μέγιστη χρονική διάρ¬ 
κεια φοίτησης στο Π.Μ.Σ., όπως ορίζεται στον παρόντα 
Κανονισμό, 

- δεν καταβάλλουν το προβλεπόμενο τέλος φοίτησης. 

6. Για τη συμμετοχή τους στο Π.Μ.Σ. «Οικονομική και 
Επιχειρησιακή Στρατηγική» οι μεταπτυχιακοί φοιτητές 
καταβάλλουν τέλη φοίτησης που ανέρχονται στο ποσό 
των 1.625 ευρώ ανά εξάμηνο. Η καταβολή του τέλους 
γίνεται στην αρχή κάθε εξαμήνου. 

Σε περίπτωση μη εξόφλησης του τέλους φοίτησης δεν 
θα χορηγείται βεβαίωση περάτωσης σπουδών. 

Τυχόν αναπροσαρμογή του ύψους των διδάκτρων 
μπορεί να γίνει μόνο για νέο Κύκλο Σπουδών με από¬ 
φαση των αρμοδίων οργάνων, σύμφωνα με τις κείμενες 
διατάξεις. 

Οι μεταπτυχιακοί φοιτητές υποχρεούνται μετά την ει¬ 
δοποίηση αποδοχής τους στο μεταπτυχιακό πρόγραμμα 

να καταβάλουν εντός είκοσι (20) ημερών το ποσό των 
500 ευρώ ως τέλος προεγγραφής για κατοχύρωση της 
θέσης που τους έχει προσφερθεί και το υπόλοιπο ποσό 
της πρώτης δόσης πρέπει να καταβληθεί δύο (2) εβδο¬ 
μάδες πριν την έναρξη των μαθημάτων. Σε περίπτωση 
μη παρακολούθησης του Π.Μ.Σ. η προκαταβολή δεν 
επιστρέφεται. 

Στην περίπτωση οριστικής αποχώρησης ή διαγραφής 
του μεταπτυχιακού φοιτητή από το πρόγραμμα δεν επι- 
στρέφονται τα καταβληθέντα δίδακτρα. 

Για κάθε μάθημα υπάρχει ανώτατο όριο απουσιών 
τέσσερις (4). Σε περίπτωση υπέρβασης του ορίου αυ¬ 
τού ο φοιτητής θεωρείται αποτυχών στο μάθημα και θα 
υποχρεούται να επαναλαμβάνει την παρακολούθηση 
του μαθήματος στο εξάμηνο που προσφέρεται το μά¬ 
θημα στο επόμενο ακαδημαϊκό έτος. Το εν λόγω θέμα 
εξετάζεται από τη ΣΕ, η οποία γνωμοδοτεί σχετικά στη 
Συνέλευση του Τμήματος. 

Κάθε υποψήφιος, πριν εγγράφει, οφείλει να λαμβάνει 
γνώση αυτού του Κανονισμού και να δηλώνει εγγράφως 
ότι αποδέχεται τους κανόνες λειτουργίας του Π ρογράμ- 
ματος Μεταπτυχιακών Σπουδών. 

Το Π.Μ.Σ. με απόφαση της Συνέλευσης του Τμήματος 
έχει τη δυνατότητα να αναγνωρίσει σε φοιτητές του μα¬ 
θήματα από προηγούμενες ολοκληρωμένες μεταπτυχι¬ 
ακές σπουδές ομοταγών ιδρυμάτων. 

Το ακαδημαϊκό ημερολόγιο καθώς και το ωρολόγιο 
πρόγραμμα καταρτίζονται, στο πλαίσιο του ακαδημα¬ 
ϊκού ημερολογίου του Πανεπιστημίου Πειραιώς, με ευ¬ 
θύνη του Διευθυντή κάθε Π.Μ.Σ. και εγκρίνονται από 
τη Συνέλευση. Στην αρχή κάθε περιόδου ανακοινώνε¬ 
ται το Ωρολόγιο Πρόγραμμα της περιόδου στο οποίο 
περιλαμβάνονται οι ημέρες και ώρες διδασκαλίας των 
μαθημάτων, οι ημερομηνίες άλλων εκδηλώσεων ή υπο¬ 
χρεώσεων, κ.λπ. 

Άρθρο 10 

Εξετάσεις - Αξιολόγηση 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και 
το εαρινό, έκαστο εκ των οποίων περιλαμβάνει δώδεκα 
(12) εβδομάδες διδασκαλίας και τέσσερις (4) εβδομάδες 
εξετάσεων. Η παρακολούθηση των μαθημάτων/εργα- 
στηρίων κ.λπ. είναι υποχρεωτική. Σε περίπτωση κωλύμα¬ 
τος διεξαγωγής μαθήματος προβλέπεται η αναπλήρωσή 
του. Η ημερομηνία και η ώρα αναπλήρωσης αναρτώνται 
στην ιστοσελίδα του Προγράμματος Μεταπτυχιακών 
Σπουδών. 

Η τελική αξιολόγηση και βαθμολογία στα επιμέρους 
μαθήματα του Π.Μ.Σ. καθορίζεται από τον διδάσκοντα, ο 
οποίος μπορεί να οργανώσει κατά την κρίση του γραπτές 
ή και προφορικές εξετάσεις ή και να στηριχθεί σε εργα¬ 
σίες ή εργαστηριακές ασκήσεις. Η βαθμολόγηση γίνεται 
στην κλίμακα 0-10: από 0 έως και 4,99 αποτυχών και από 
5 έως και 10 επιτυχών. Η κατάσταση βαθμολογίας των 
μαθημάτων κατατίθεται στη Γραμματεία του Π.Μ.Σ. εντός 
20 ημερών από την ημερομηνία εξέτασης. 

Σε περίπτωση αποτυχίας μεταπτυχιακού φοιτητή σε 
εξέταση μαθήματος ή μη προσέλευσης του στην εξέ¬ 


ταση για οποιοδήποτε λόγο, παρέχεται η δυνατότητα 
επανεξέτασης σε εύλογο χρονικό διάστημα, σε ημέρα 
και ώρα που θα ορίζει η ΣΕ. Εάν μεταπτυχιακός φοιτητής 
αποτύχει δύο φορές στην εξέταση μαθήματος ή μαθη¬ 
μάτων, ούτως ώστε σύμφωνα με όσο ορίζονται στον 
Κανονισμό Μεταπτυχιακών Σπουδών θεωρείται ότι δεν 
έχει ολοκληρώσει επιτυχώς το πρόγραμμα, εξετάζεται, 
ύστερα από αίτησή του, από τριμελή επιτροπή μελών 
ΔΕΠ του Τμήματος, τα μέλη της οποίας έχουν το ίδιο 
ή συναφές αντικείμενο με το εξεταζόμενο μάθημα και 
ορίζονται από τη Συνέλευση του Τμήματος. Από την επι¬ 
τροπή εξαιρείται ο υπεύθυνος της εξέτασης διδάσκων. 

Κάθε μεταπτυχιακός φοιτητής δύναται να αποτύχει σε 
έως δύο μαθήματα ανά εξάμηνο. Με απόφαση της Συνέ¬ 
λευσης καθορίζονται ειδικές περιπτώσεις ανωτέρας βίας 
(ασθένεια, φόρτος εργασίας, κ.λπ.) κατά τις οποίες δύ- 
ναται να επιτρέπεται μεγαλύτερος αριθμός μαθημάτων. 

Στο τέταρτο (4ο) εξάμηνο του Προγράμματος εκπο¬ 
νείται η μεταπτυχιακή διπλωματική εργασία. Η Συντο¬ 
νιστική Επιτροπή, ύστερα από αίτηση του υποψηφίου 
στην οποία αναγράφεται ο προτεινόμενος τίτλος της 
διπλωματικής εργασίας, ο προτεινόμενος επιβλέπων και 
επισυνάπτεται περίληψη της προτεινόμενης εργασίας, 
ορίζει τον επιβλέποντα αυτής και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο επιβλέπων. Ο Επιβλέ- 
πων της μεταπτυχιακής διπλωματικής εργασίας μπορεί 
να είναι μέλος ΔΕΠ και τα άλλα δύο (2) μέλη μπορεί να 
είναι μέλη ΔΕΠ ή ερευνητές, ή διδάσκοντες στο Π.Μ.Σ. 
οι οποίοι είναι κάτοχοι διδακτορικού διπλώματος. Τα 
μέλη της επιτροπής πρέπει να έχουν την ίδια ή συναφή 
επιστημονική ειδικότητα με το γνωστικό αντικείμενο 
του προγράμματος. 

Για να εγκριθεί η εργασία ο φοιτητής οφείλει να την 
υποστηρίξει ενώπιον της εξεταστικής επιτροπής. Η γλώσ¬ 
σα συγγραφής της μεταπτυχιακής διπλωματικής εργα¬ 
σίας μπορεί να είναι στην ελληνική ή αγγλική γλώσσα. 

Η Σ.Ε. συντάσσει και η Συνέλευση εγκρίνει Οδηγό σύ¬ 
νταξης μεταπτυχιακής διπλωματικής εργασίας ο οποί¬ 
ος κοινοποιείται στους μεταπτυχιακούς φοιτητές, και 
περιλαμβάνει οδηγίες συγγραφής της μεταπτυχιακής 
διπλωματικής εργασίας. 

Οι μεταπτυχιακές διπλωματικές εργασίες εφόσον 
εγκριθούν από την εξεταστική επιτροπή, αναρτώνται 
υποχρεωτικά στον διαδικτυακό τόπο του Τμήματος. 
Επίσης, γίνεται ηλεκτρονική κατάθεση της διπλωματι¬ 
κής εργασίας από τον ίδιο τον φοιτητή, στο Ιδρυματικό 
Αποθετήριο ΔΙΩΝΗ της Βιβλιοθήκης του Πανεπιστημίου 
Πειραιώς, σύμφωνα με απόφαση της Συγκλήτου. 

Για την απόκτηση ΔΜΣ κάθε μεταπτυχιακός φοιτητής 
οφείλει να παρακολουθήσει και να εξεταστεί επιτυχώς 
στο σύνολο των προσφερόμενων μαθημάτων του Π.Μ.Σ. 
και να εκπονήσει μεταπτυχιακή διπλωματική εργασία, 
συγκεντρώνοντας εκατό είκοσι (120) πιστωτικές μονάδες. 

Ο βαθμός του ΔΜΣ καθορίζεται από τους βαθμούς 
των μαθημάτων του Προγράμματος και τον βαθμό της 
μεταπτυχιακής εργασίας με τρόπο που αποφασίζει η 
Συνέλευση. Στο παρόν πρόγραμμα ο βαθμός του ΔΜΣ 
ορίζεται ως ο μέσος σταθμικός όρος των βαθμών των 

μαθημάτων που απαιτούνται για τη λήψη του ΔΜΣ και 
του βαθμού της Διπλωματικής Εργασίας. Οι συντελεστές 
στάθμισης ορίζονται σε ένα (1) για όλα τα μαθήματα και 
τέσσερα (4) για τη Διπλωματική Εργασία. Ο βαθμός του 
ΔΜΣ με ευθύνη της Γραμματείας, καταχωρείται στον ατο¬ 
μικό φάκελο του φοιτητή. 

Περιπτώσεις παραπτωμάτων, όπως αντιγραφή στις 
εξετάσεις ή στην εκπόνηση εργασιών και στην επίλυση 
ασκήσεων, ανάρμοστη συμπεριφορά κ.λπ., συνεπάγο¬ 
νται διαγραφή από το Πρόγραμμα μετά από απόφαση 
της Συνέλευσης. 

Τα γραπτά φυλάσσονται υποχρεωτικά και με επιμέλεια 
του διδάσκοντος για δύο (2) χρόνια. Μετά την πάροδο 
του χρόνου αυτού τα γραπτά παύουν να έχουν ισχύ και 
καταστρέφονται, εκτός αν εκκρεμεί σχετική ποινική, πει¬ 
θαρχική ή οποιαδήποτε άλλη διοικητική διαδικασία. Η 
καταστροφή τους είναι καλύτερα να γίνεται σε συσκευές 
καταστροφής εγγράφων του Ιδρύματος και τα προϊόντα 
της καταστροφής να ανακυκλώνονται. 

Άρθρο 11 

Ανάθεση διδασκαλίας - διδάσκοντες στο Π.Μ.Σ. 

Οι διδάσκοντες του Π.Μ.Σ., προέρχονται, κατά 60%, 
από: 

- μέλη Δ.Ε.Π. του Τμήματος, 

- μέλη Ε.Ε.Π., Ε.ΔΙ.Π. και Ε.Τ.Ε.Π.τουΤμήματος, κατόχους 
διδακτορικού διπλώματος εκτός κι αν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας για το οποίο δεν είναι δυνατή ή συνήθης η 
εκπόνηση διδακτορικής διατριβής, 

- ομότιμους καθηγητές και αφυπηρετήσαντα μέλη 
Δ.Ε.Π. του οικείου Τμήματος, 

- διδάσκοντες σύμφωνα με το Π.Δ. 407/1980 (Α’ 112), 

- επιστήμονες αναγνωρισμένου κύρους είτε κάτοχους 
διδακτορικού διπλώματος είτε υποψήφιους διδάκτορες 
είτε εξαιρετικής τεχνικής εμπειρίας, οι οποίοι μπορεί να 
απασχολούνται ως ακαδημαϊκοί υπότροφοι με απόφαση 
της Συνέλευσης και πράξη του Προέδρου του οικείου 
Τμήματος για τη διεξαγωγή διδακτικού και ερευνητικού 
έργου, καθοριζόμενου με τη σύμβαση που υπογράφεται 
μεταξύ του ακαδημαϊκού υποτρόφου και του Πρύτανη 
του οικείου ΑΕΙ. 

Με αιτιολογημένη απόφαση της Συνέλευσης το Τμή¬ 
ματος ανατίθεται διδασκαλία σε: 

- μέλη ΔΕΠ άλλων Τμημάτων του ίδιου ή άλλου ΑΕΙ, 

- ερευνητές από ερευνητικά κέντρα, της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών, 

- επισκέπτες καταξιωμένους επιστήμονες απάτην ημε¬ 
δαπή ή την αλλοδαπή, που έχουν θέση ή προσόντα κα¬ 
θηγητή ή ερευνητή σε ερευνητικό κέντρο, επιστήμονες 
αναγνωρισμένου κύρους με εξειδικευμένες γνώσεις ή 
σχετική εμπειρία στο γνωστικό αντικείμενο του Π.Μ.Σ., 

- επισκέπτες μεταδιδακτορικούς ερευνητές, Έλληνες 
ή αλλοδαπούς νέους επιστήμονες, κάτοχους διδακτορι¬ 


κού διπλώματος ή γίνονται νέες προσλήψεις/ συμβάσεις 
σύμφωνα με τα ανωτέρω. 

Η ανάθεση διδασκαλίας μαθημάτων, σεμιναρίων και 
ασκήσεων του Π.Μ.Σ. γίνεται ύστερα από εισήγηση της 
ΣΕ και έγκριση της Συνέλευσης του Τμήματος. 

Άρθρο 12 
Τίτλος Σπουδών 

Το Δίπλωμα Μεταπτυχιακών Σπουδών (ΔΜΣ) είναι δη¬ 
μόσιο έγγραφο. Ο τύπος του ορίζεται με απόφαση της 
Συγκλήτου. Το ΔΜΣ συντάσσεται στην ελληνική γλώσσα. 
Σε περίπτωση λειτουργίας αγγλόφωνου Π.Μ.Σ., το ΔΜΣ 
συντάσσεται στην ελληνική και σε όποια άλλη γλώσσα 
αναφέρεται ρητά στην ιδρυτική απόφαση του Προγράμ¬ 
ματος Μεταπτυχιακών Σπουδών. 

Τα Π.Μ.Σ. οδηγούν σε τίτλο σπουδών επιπέδου 7 σύμ¬ 
φωνα με το Ευρωπαϊκό Πλαίσιο Προσόντων (Εζ)Ε) και το 
Εθνικό Πλαίσιο Προσόντων (ΕΠΠ). 

Το ΔΜΣ που απονέμει το Π.Μ.Σ. που διοργανώνεται 
από έναΤμήμα υπογράφεται από τον Πρύτανη, τον Πρό¬ 
εδρο του Τμήματος και τον Γραμματέα του Τμήματος. 

Ο βαθμός του Διπλώματος χαρακτηρίζεται ως εξής: 
από 5 έως 6.49 ΚΑΛΩΣ, από 6.50 έως 8.49 ΛΙΑΝ ΚΑΛΩΣ 
και από 8.50 έως 10 ΑΡΙΣΤΑ. 

Το βιβλίο διπλωματούχων μεταπτυχιακών φοιτητών 
υπογράφεται από τον Γραμματέα του Τ μήματος, τον Πρό¬ 
εδρο τουΤμήματος καιτον Πρύτανητου Πανεπιστημίου. 

Στο ΔΜΣ επισυνάπτεται Παράρτημα Διπλώματος στην 
ελληνική και αγγλική γλώσσα. 

Άρθρο 13 
Ορκωμοσία 

Φοιτητής/φοιτήτρια που ολοκλήρωσε επιτυχώς τις 
μεταπτυχιακές σπουδές του/της, ορκίζεται ενώπιον του 
Αντιπρύτανη ή του Κοσμήτορα ως εκπροσώπου του Πρύ¬ 
τανη και του Προέδρου τουΤμήματος. Η ορκωμοσία δεν 
αποτελεί συστατικό τύπο της επιτυχούς περάτωσηςτων 
σπουδών, είναι όμως αναγκαία προϋπόθεση για τη χο¬ 
ρήγηση του μεταπτυχιακού διπλώματος. Πριν από την 
ορκωμοσία μπορεί να χορηγείται στους αποφοίτους σχε¬ 
τική βεβαίωση επιτυχούς περάτωσηςτων μεταπτυχιακών 
σπουδών τους. 

Το τελετουργικό της ορκωμοσίας, καθώς και το κείμε¬ 
νο του όρκου για τους απόφοιτους που αποκτούν ΔΜΣ 
ορίζεται με απόφαση της Συγκλήτου. 

Άρθρο 14 
Υποδομή Π.Μ.Σ. 

1. Για την εύρυθμη λειτουργία του Π.Μ.Σ. θα διατεθούν 
αίθουσες διδασκαλίας και σεμιναρίων, αμφιθέατρα εξο¬ 
πλισμένα με οπτικοακουστικά μέσα και εργαστήρια του 
Ιδρύματος. 

2. Η διοικητική και γραμματειακή υποστήριξη του 
Π.Μ.Σ. γίνεται από τη Γραμματεία του Προγράμματος 
Μεταπτυχιακών Σπουδών. 

3. Η χρηματοδότηση του Π.Μ.Σ. μπορεί να προέρχεται 
από τα τέλη φοίτησης και από χορηγίες και δωρεές. 




28880 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2620/05.07.2018 


4. Κατά τη λήξη της θητείας της ΣΕ, με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου και 
των λοιπών δραστηριοτήτων του Π.Μ.Σ., ο οποίος κα¬ 
τατίθεται στοΤμήμα Οικονομικής Επιστήμης. Ο εν λόγω 
απολογισμός με ευθύνη της Κοσμητείας αποστέλλεται 
αμελλητί στα μέλη της ΣΕ. 

5. Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος και κάθε διδάσκοντος από τους 
μεταπτυχιακούς φοιτητές. 

Η εσωτερική και εξωτερική αξιολόγηση του Π.Μ.Σ. κα¬ 
θώς και η διασφάλιση και πιστοποίηση της ποιότητας, θα 
γίνεται σύμφωνα με τις αρμόδιες διατάξεις. 


Άρθρο 15 

Μεταβατικές διατάξεις 

Οι φοιτητές που εισήχθησαν το ακαδημαϊκό έτος 2017- 
2018 θα περατώσουν τις σπουδές του σύμφωνα με τις 
μεταβατικές διατάξεις του προηγούμενου Κανονισμού. 

Όσα θέματα δεν ρυθμίζονται στον παρόντα Κανονι¬ 
σμό, θα ρυθμίζονται με αποφάσεις των αρμοδίων οργά¬ 
νων σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Ιουνίου 2018 
Ο Πρύτανης 
ΑΓΓΕΛΟΣ ΚΟΤΙΟΣ 

